**Թոմաս «Թոմի» Վերսետտի** (անգլ.՝ Thomas "Tommy" Vercetti, մարտի 1, 1952(1952-03-01), Լիբերթի Սիթի, State of Liberty, ԱՄՆ), հորինված կերպար «Grand Theft Auto» համակարգչային խաղերի շարքից, «Grand Theft Auto: Vice City» խաղի (2002) պրոտագոնիստ (գլխավոր հերոս)։ Հնչյունավորել է Ռեյ Լիոտան։

Ստեղծում
--------

Կերպարի անիմացիայի համար օգտագործվել է շարժման կորզման (անգլ.՝ motion capture) տեխնոլոգիան, մոդելը դարձել է դերասան Ջոնաթան Սեյլը։

Թոմի Վերսետտիի հնչյունավորման գործում մասնակցություն է ունեցել ամերիկացի դերասան Ռեյ Լիոտան, ով հայտնի է Սկորսեզեի՝ 1990 թվականին նկարահանված «Փառավոր տղաներ» կուլտային գանգստերական դրամայից։ Հնչյունավորման համար նա ստացել է 5 դոլար կանխավարձ։ Հնչյունավորումը Լիոտայի համար հետաքրքիր էր, թեև ոչ հասարակ խնդիր էր։ Ավելի ուշ Լիոտան խոստովանել է, որ երբեք չի խաղացել «GTA: Vice City» խաղը։

Արձագանքներ, ազդեցություն
-------------------------

Թոմի Վերսետտին կինոքննադատների կողմից դրական է գնահատվել, որոնք նրան անվանել են «GTA» խաղաշարի ամենասիրված և հիշվող կերպարներից մեկը։ Առանձին պարբերականներ նրան ներառել են համակարգչային խաղերի լավագույն հակահերոսների վարկանիշում։ Նրան նաև անվանել են «Xbox» և PlayStation հարթակների խաղերի լավագույն կերպարներից մեկը։

«Game Informer» ամսագիրը Թոմիին ընդգրկել է «տասնամյակը որոշած» լավագույն 30 խաղային կերպարների ցանկում, իսկ «Complex» ամսագիրը նրան ներառել է հին տեսախաղերի լավագույն 12 հերոսների ցանկում, որոնք դարձել են «ոճի սրբապատկերներ»։

Կերպարի կենսագրություն
----------------------

Թոմին Իտալա-ամերիկացի է։ Գործունեությունն սկսել է որպես մանր թմրավաճառ, իսկ հետո Լիբերթի Սիթիում դարձել է գանգստեր։ Դեռևս երիտասարդ ժամանակ հայտնի է դարձել որպես «Հարվուդյան մսագործ» (անգլ.՝ The Harwood Butcher) և 15 տարեկանում բանտարկվել։ Ազատ արձակվելով` Ֆորելլիների ընտանիքի հանձնարարությամբ մեկնել է երկրի հարավում գտնվող Վայս Սիթի քաղաք՝ թմրանյութերի վաճառքի խոշոր գործարք իրականացնելու համար, որը, ի վերջո, խափանվել է։ Հաստատվելով նոր վայրում՝ Թոմի Վերսետտին աստիճանաբար կառուցել է սեփական քրեական կայսրությունը և սկսել հարձակվել իր նախկին ղեկավարության վրա։ Եզրափակչում` Ֆորելիների ընտանիքի անդամների հետ արյունալի վիճաբանությունից հետո, դարձել է Վայս Սիթիի գլխավոր քրեական հեղինակությունը։

Ծանոթագրություններ
------------------

1. ↑  Tommy Vercetti (Character) — Biography
2. ↑  rockstargames.com — Интерактивные дневники создания GTA Vice City
3. ↑  The Body Behind Vice City’s Tommy Vercetti — ESCMag Feature Archived 2012-02-13 at the Wayback Machine.
4. ↑  IGN Presents The History of Grand Theft Auto — IGN
5. ↑  The Voice of Vice City — IGN
6. ↑  Ray Liotta recalls his Grand Theft Auto days as Tommy Vercetti | MTV.ca | News
7. 1 2  Grand Theft Auto: Favorite Badasses — IGN
8. 1 2  «Top 10 Most Memorable GTA Characters — CraveOnline». Արխիվացված է օրիգինալից 2014 թ․ դեկտեմբերի 20-ին. Վերցված է 2015 թ․ հունվարի 6-ին.
9. ↑  Top 10 video game anti-heroes — Telegraph
10. ↑  Top 25 Anti-Heroes Gallery and Images — GameDaily
11. ↑  The Top 50 Xbox Characters of All Time
12. ↑  «PlayStation Beyond — Features — Top 5 anti heroes in gaming». Արխիվացված է օրիգինալից 2015 թ․ սեպտեմբերի 29-ին. Վերցված է 2020 թ․ մայիսի 6-ին.
13. ↑  «The 30 Characters Who Defined A Decade» *Game Informer* 212 (December 2010): 61. (список)
14. ↑  Tommy Vercitti — 12 Old School Video Game Characters Who Were Style Icons | Complex

Արտաքին հղումներ
----------------

* Էջը «GiantBomb»-ում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Giant Bomb |

 |